ན་མོ་གུ་རུ་མཉྫུ་གྷོ་ཥཱ་ཡ། གང་གིས་ཉེས་ཀུན་སྲིད་པའི་མཚོར་བསྐྲད་དེ། །
ཡོན་ཏན་མ་ལུས་ཉིད་ཀྱིས་བསྡུས་པ་བཞིན། །ལྷ་བཅས་འགྲོ་བའི་བླ་མ་ཟས་གཙང་
སྲས། །ཁྱོད་ནི་རྣམ་དཀར་མཛད་པས་བདག་སྐྱོངས་ཤིག །བསླུ་མེད་བླ་མ་དཀོན་
མཆོག་གསུམ། །ཕྱག་འོས་ཀུན་ལ་ཕྱག་འཚལ་ཞིང༌། །སྲིད་ཞིའི་མཆོད་སྤྲིན་རྒྱ་
མཚོའི་ཚོགས། །དངོས་བཤམས་ཡིད་ཀྱིས་སྤྲུལ་ནས་མཆོད། །དམ་པས་སྨད་པའི་མི་
དགེའི་ལས། །ཅི་མཆིས་སྙིང་ནས་བཤགས་པར་བགྱི། །རང་གཞན་རྣམ་དཀར་དགེ་
ཚོགས་ལ། །བསམ་པ་ཐག་པས་ཡི་རང་ངོ་། །ཤིང་དབང་དྲུང་གཤེགས་རྒྱལ་རྣམས་
437

ལ། །དམ་ཆོས་འཁོར་ལོ་བསྐོར་བར་བསྐུལ། །མྱ་ངན་འདའ་སྟོན་བཞེད་རྣམས་ལ། །
གྲངས་མེད་བསྐལ་བརྒྱར་བཞུགས་པར་གསོལ། ྋ །འདིས་མཚོན་དུས་གསུམ་དགེ་
བའི་ཚོགས། །ཇི་སྙེད་མ་ལུས་གཅིག་བསྡོམས་ཏེ། །འགྲོ་ཀུན་སྲིད་མཚོ་ལས་སྒྲོལ་
ཕྱིར། །བྱང་ཆུབ་ཆེན་པོར་ཡོངས་སུ་བསྔོ། །འདིས་མཚོན་དགེ་བས་ཚེ་རབས་ཀུན་
།ལས་ཉོན་དབང་གིས་མི་ཁོམ་བརྒྱད་ཀྱི་གནས། །རྨི་ལམ་དུ་ཡང་མཐོང་
བར་མི་འགྱུར་ཞིང༌། །རྟག་ཏུ་དལ་འབྱོར་ཚང་བའི་རྟེན་ཐོབ་ཤོག །དགེ་བའི་
བཤེས་དང་ཆོས་ཀྱི་ཆེད་དག་ཏུ། །ལུས་དང་སྲོག་ཀྱང་ལན་བརྒྱར་འདོར་ནུས་ཤིང་།།
སྙིང་སྟོབས་ཆེན་པོས་རྒྱལ་བ་སྲས་བཅས་ཀྱི། །མཛད་པ་མ་ལུས་ཡོངས་བསྡོམས་
ཏུ་བདག
སྤྱོད་པར་ཤོག །
འཁོར་བསྒྱུར་ཚངས་དབང་སྲིད་འབྱོར་ཐོབ་གྱུར་ཀྱང་། །དམྱལ་མེ་འབར་
བའི་ནང་དུ་ཆུད་པ་བཞིན། །ངེས་པར་འབྱུང་བློས་ཐར་པ་བསྒྲུབ་པ་ལ། །མགོ་ལ་
མེ་ཤོར་གཞིལ་ལྟར་བརྩོན་པར་ཤོག །ཉེས་མང་ཆུ་ལོན་ཡོན་ཏན་ཀུན་གྱི་གཞི། །
ཐུབ་དབང་ཁྲིམས་ཀྱིས་སྒོ་གསུམ་ལེགས་བསྡམས་ཏེ། །ཕྲ་མོའི་བཅས་པའང་སྲོག་
ལས་གཅེས་འཛིན་པའི། །ཐུབ་པའི་བརྟུལ་ཞུགས་མཆོག་དང་འབྲལ་མེད་ཤོག །
དེང་ནས་རྒྱ་ཆེ་གསལ་མྱུར་ཟབ་པ་ཡི། །སྐྱེས་ཐོབ་ཤེས་རབ་ཕུན་ཚོགས་རང་གཞན་
གྱི། །གྲུབ་མཐའ་མདོ་རྒྱུད་རྒྱ་མཚོའི་ཕ་རོལ་ཏུ། །ཕྱིན་པ་འཇིགས་མེད་སྨྲ་བའི་
དབང་པོར་ཤོག །གལ་ཏེ་ལས་ཀྱི་ཉིང་མཚམས་སྦྱར་བ་ན། །གནས་ལུས་ལོངས་
སྤྱོད་དགེ་བའི་གྲོགས་པོ་དང༌། །འཁོར་དང་ཡོ་བྱད་ཚེ་དང་དམ་པའི་ཆོས། །རྒྱལ་
བས་གནང་བཞིན་ཕུན་སུམ་ཚོགས་པར་ཤོག །དམ་ཆོས་སྤྱོད་ཚེ་ནད་གདོན་དགྲ་ལ་
སོགས། །འགལ་རྐྱེན་བར་ཆོད་མིང་ཡང་མི་འབྱུང་ཞིང་། །བརྒྱ་ལ་རྐྱེན་ངན་གནོད་
པ་ཅི་བྱུང་ཡང༌། ། །ཐབས་མཁས་མཆོག་གིས་ལམ་དུ་བསྒྱུར་ནུས་ཤོག །གང་ལ་
བརྟེན་ན་ཉེས་ཚོགས་ཀུན་འབྱུང་ཞིང་།
།ཕན་པར་བཅོས་ནས་གཏན་གྱི་བདེ་
འཕྲོག་པ། །མི་དགེའི་བཤེས་དང་སྡིག་པའི་གྲོགས་པོ་དང༌། །ཐར་པའི་སྒོ་འགེགས་
438

ཉེ་དུ་ལོངས་སྤྱོད་སོགས། །ཀུན་དང་ནམ་ཡང་ཕྲད་པ་མེད་པར་ཤོག །བདག་ཅག་
གྲོགས་མེད་གཅིག་པུར་འཁྱམས་པ་ན། །ཐུགས་རྗེ་ཆེ་ལྡན་རྣམས་ཀྱིས་མངོན་སུམ་
དུ། །འབྲལ་མེད་མགོན་སྐྱབས་དཔུང་གཉེན་གྲོགས་མཛད་ནས། །བདེ་ནས་བདེ་
བའི་ལམ་དུ་འདྲེན་པར་ཤོག ག །སྡུག་བསྔལ་བརྒྱ་ཕྲག་སྟོང་གིས་ཡོངས་གཙེས་པའི། །
འགྲོ་བའི་ངང་ཚུལ་ཡིད་ལ་དྲན་ཙམ་གྱིས།
།བུ་གཅེས་འཆི་བར་མཐོང་བའི་མ་
བཞིན་དུ། །བཅོས་མིན་བྱམས་དང་སྙིང་རྗེ་སྐྱེ་བར་ཤོག །
བརྩེ་བའི་སེམས་ཀྱིས་ཆེས་ཆེར་ཡིད་བསྐྱོད་པས། །སེམས་ཅན་རེ་རེའི་ཕྱིར་
ཡང་མནར་མེད་པའི། །མེ་ནང་གྲངས་མེད་བསྐལ་པར་གནས་དགོས་ཀྱང་། །སྐྱོ་
མེད་སྙིང་སྟོབས་གོ་ཆ་བགོ་བར་ཤོག
།ཐོག་མེད་དུས་ནས་མནར་བའི་ཁོན་
།མཁའ་མཉམ་འགྲོ་ཀུན་བདག་གི་དགྲར་
ལངས་ཏེ། །བསྐལ་པ་མང་པོར་ཉིན་བཞིན་སྲོག་འཕྲོག་ཀྱང་། །སྐད་ཅིག་ཙམ་ཡང་
ཁྲོ་བའི་སེམས་མེད་པར། །སྙིང་རྗེ་བརྒྱ་འགྱུར་དུ་ཡང་བསྐྱེད་པར་ཤོག ། །འདོད་
ཆགས་ཞེ་སྡང་རྨོངས་པའི་དགྲ་བོ་འདིས།
བཟུང་སྟེ། །སླན་ཆད་ཡིད་ལ་ཅུང་ཟད་མི་རྒྱུ་བའི། །དྲན་ཤེས་བག་ཡོད་བརྟན་པོ་
བསྒྲུབ་པར་ཤོག །འགྲོ་བ་ཀུན་གྱིས་ཡང་དང་ཡང་དུ་བདག །དྲིན་གྱིས་ལེགས་པར་
བསྐྱངས་པའི་ཚུལ་དྲན་ནས། །ཐབས་ལ་མཁས་པའི་རོལ་པ་སྣ་ཚོགས་ཀྱིས། །སྲིད་
མཐའི་བར་དུ་ཕན་པ་བསྒྲུབ་པར་ཤོག །ནོངས་པ་མེད་པར་བདག་ལ་གཞན་དག་
གིས། །ཁྲོ་དང་བརྡེག་དང་གཤེ་དང་མཚང་བྲུས་ཀྱང༌། །སྙིང་ནས་ཕན་པ་བསྒྲུབ་
པའི་བཤེས་གཉེན་དུ། །མཐོང་ནས་གུས་པས་གཅེས་པར་འཛིན་པར་ཤོག ། །དུག་
གསུམ་ཆང་གིས་མྱོས་རྣམས་མཐོང་བའི་ཚེ། །བུ་སྡུག་གདོན་གྱིས་བརླམས་པ་མཐོང་
བ་ལྟར། །གང་ཟག་མི་ཁྲོ་དེ་ཡི་ཉོན་མོངས་པ། །གཞོམ་ཕྱིར་བརྩོན་པ་དུ་མ་བསྟེན་
པར་ཤོག །
བདག་གིས་དྲིན་གྱིས་བསྐྱངས་པའི་སྐྱེ་བོ་འགས།
།དྲིན་གཟོ་མེད་པར་
བདག་གི་མགོ་དང་ལུས། །སོག་ལ་རྣོན་པོས་དུ་མར་གཤགས་ན་ཡང་། །ཁྲོ་སེམས་
439

ཕྲ་མོའང་སྐྱེ་བ་མེད་པར་ཤོག །དཔེ་བྲལ་ཕྱི་ནང་ཡིད་དུ་འོང་བའི་དངོས། །བྱིས་པ་
དགའ་བསྐྱེད་ཡུལ་བརྒྱའི་དབུས་གནས་ཀྱང༌། །གཤེད་མས་བསྐོར་བའི་བཙོན་རར་
ཚུད་པ་བཞིན། །ཡིད་ལ་ཆགས་སེམས་ཏིལ་ཙམ་མེད་པར་ཤོག །བདག་མེད་རྟོགས་
པའི་ཤེས་རབ་རལ་གྲི་ཡིས། །སྲིད་པའི་ཉེས་ཀུན་བསྐྱེད་པའི་དུག་སྡོང་གི །ས་བོན་
བག་ཆགས་བཅས་པ་མ་ལུས་པ། །རྩད་ནས་འབྱིན་ལ་མཐུ་དང་ལྡན་པར་ཤོག །
བདག་གི་དུས་གསུམ་འབྲེལ་བའི་བདེ་དགེ་རྣམས། །མཁའ་མཉམ་འགྲོ་བའི་རྒྱུད་ལ་
སྨིན་གྱུར་ཅིང་། །འགྲོ་བ་ཀུན་གྱི་སྡིག་དང་སྡུག་བསྔལ་ཀུན། །དེང་འདིར་བདག་ལ་
ཅིག་ཅར་འབྱུང་བར་ཤོག །བདག་ཅག་མཐོང་ཐོས་དྲན་རེག་གྱུར་རྣམས་ཀྱང༌། །
གནས་སྐབས་བདེ་འགྲོ་ལྷ་མིའི་རྟེན་བརྒྱུད་དེ། །བདག་ཉིད་མངོན་པར་རྫོགས་པར་
སངས་རྒྱས་པའི། ། །ཐོག་མའི་འཁོར་དུ་ལེགས་པར་འགྱུར་བར་ཤོག _ །ཕྱོགས་བཅུ་
དུས་གསུམ་བཞུགས་པའི་མགོན་པོ་ནི། །སྲས་དང་བཅས་པ་ཀུན་གྱི་སྨོན་ལམ་དང་།།
སྤྱོད་དང་སྐུ་ཚེ་མཛད་པ་འཕྲིན་ལས་རྣམས། །གཅིག་ཏུ་བསྡོམས་ནས་བདག་གིས་
།ཇི་སྙེད་
བསྒྲུབ་པར་ཤོག །འདི་ལྟར་བསྒྲུབས་པའི་རྣམ་དཀར་དགེ་བའི་ཚོགས།
ཐོབ་དེ་མར་གྱུར་འགྲོ་བ་རྣམས། །བྱང་ཆུབ་མཆོག་ལ་མྱུར་དུ་དགོད་པའི་ཕྱིར། །
ཐམས་ཅད་གཟིགས་པའི་གོ་འཕང་ཐོབ་ཕྱིར་བསྔོ། །ཞེས་མཆོད་རྫས་ཕུལ་ནས་རང་
གི་ཡིད་ལ་རེ་བའི་དོན་སྨོན་པའི་ཚིགས་སུ་བཅད་པ་འདི་ཡང་། ཤཱཀྱའི་བཙུན་པ་བློ་
བཟང་ཆོས་ཀྱི་རྒྱལ་མཚན་གྱིས། བཀྲ་ཤིས་ལྷུན་པོར་འཕྲལ་དུ་སུག་བྲིས་སུ་བགྱིས་
པའོ། །